**Poziv za volontiranje: 7. Međunarodna konferencija o dijaloškim praksama**

Dragi studentice i studenti,

Fakultet političkih nauka, Odsjek za socijalni rad i Institut Mentis sa zadovoljstvom pozivaju volontere da se pridruže organizacijskom timu 7. Međunarodne konferencije o dijaloškim praksama pod nazivom *“****Od konflikta do povezivanja – Mogućnosti za dijaloge izvan konflikata****”*, koja će se održati od **02. do 05. aprila 2025. godine** u hotelu Holiday Inn, Sarajevo.

Ova konferencija okuplja stručnjake, istraživače, edukatore i zajednice iz cijelog svijeta kako bi istražili transformativnu moć dijaloga u prevazilaženju društvenih i međuljudskih konflikata. Volontiranje na ovom događaju nudi jedinstvenu priliku da postanete dio međunarodne mreže dijaloških praktičara i aktivno doprinesete realizaciji ovog važnog događaja.

**Zadaci volontera:**

 • Pomoć pri organizaciji i koordinaciji radionica i radnih grupa.

 • Logistička podrška učesnicima i govornicima.

 • Registracija i usmjeravanje učesnika.

 • Tehnička podrška tokom prezentacija (PowerPoint, oprema).

 • Komunikacija s međunarodnim gostima.

**Zašto volontirati?**

 • Prilika za sticanje iskustva u organizaciji međunarodne konferencije.

 • Upoznavanje i umrežavanje s ekspertima iz oblasti dijaloških praksi.

 • Uvid u najnovije pristupe u dijaloškim praksama i profesionalni razvoj.

 • Certifikat o volontiranju.

**Ko se može prijaviti?**

 • Studenti zainteresirani za teme dijaloga, rješavanja konflikata, mentalnog zdravlja, obrazovanja i društvenog rada.

 • Osobe s osnovnim znanjem engleskog jezika (radni jezik konferencije).

 • Spremnost na timski rad i dinamično okruženje.

**Kako aplicirati:**

Pošaljite svoju prijavu i kratki CV na vasva.smajlovic@fpn.unsa.ba najkasnije do **10. februara 2025**.

Pridružite nam se u Sarajevu i budite dio događaja koji promiče dijalog, razumijevanje i saradnju na globalnom nivou!

Radujemo se vašim prijavama!